രാത്രികാല പട്രോളിംഗ് സംവിധാനം ശക്തിപ്പെടുത്താന് ജില്ലാ പോലീസ് മേധാവിമാര്ക്ക് നിര്ദേശം നല്കി സംസ്ഥാന പോലീസ് മേധാവി അനില് കാന്ത് രാത്രികാല പട്രോളിംഗ് സംവിധാനം ശക്തിപ്പെടുത്താന് ജില്ലാ പോലീസ് മേധാവിമാര്ക്ക് നിര്ദേശം നല്കി സംസ്ഥാന പോലീസ് മേധാവി അനില് കാന്ത്. ക്രമസമാധാന പാലനത്തിനും കുറ്റകൃത്യങ്ങള് കണ്ടെത്തുന്നതിനും തടയുന്നതിനുമായി സംസ്ഥാനത്ത് രാത്രികാല പട്രോളിംഗ് സംവിധാനം ശക്തിപ്പെടുത്തുന്നു . രാത്രി പത്തു മണിമുതല് രാവിലെ അഞ്ച് മണി വരെ പ്രധാന ജംഗ്ഷനുകള്, ഇട റോഡുകള്, എ.ടി.എം കൗണ്ടറുകള്, ആരാധനാലയങ്ങള് എന്നിവിടങ്ങളില് രാത്രികാല പട്രോളിംഗ് കര്ശനമാക്കും. ഇതിനായി ബീറ്റ് പട്രോള്, നൈറ്റ് പട്രോള്, ബൈക്ക് പട്രോള് സംഘങ്ങളെയും നിയോഗിച്ചിട്ടുണ്ട്. ഹൈവേ പട്രോള് വാഹനങ്ങളും കണ്ട്രോള് റൂം വാഹനങ്ങളും ഇതിനുവേണ്ടി ഉപയോഗപ്പെടുത്താനും സംസ്ഥാന പോലീസ് മേധാവി നിര്ദേശം നല്കി. പട്രോളിങ് പരിശോധിക്കാന് ഇന്സ്പെക്റ്റര്മാരെയും സബ് ഡിവിഷണല് പോലീസ് ഓഫീസര്മാരെയും ചുമതലപ്പെടുത്തിയിട്ടുണ്ട്. ഒന്നിടവിട്ട ദിവസങ്ങളില് സബ് ഇന്സ്പെക്ടര്മാരും രാത്രികാല പട്രോളിങ്ങിന് ഉണ്ടാകും.